text: Død mand fundet  i Christiansfeld
  20 november 2014 kl. 12.52
  En død person er torsdag formiddag fundet i et parkområde i Christiansfeld. Politiet har afspærret området og efterforsker sagen som et mistænkeligt dødsfald.
  Verner Pedersen fra Lokalpolitiet i Kolding oplyser til TV SYD, at manden er fundet her til formiddag i et parkområdet ved Museumsgade i Christiansfeld.
  Politiet oplyser, at det er en forbipasserende der fandt liget klokken 10.15.
  Politiets teknikere og hunde er lige nu i gang med at undersøge området nærmere. Undersøgelserne skal afdække, om der er tale om en naturlig død eller en forbrydelse.
  Politiet ønsker på nuværende tidspunkt ikke at oplyse mere om sagen.
  